
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάαεως 46,800 στη θέση «Παλιομή- 

λεσι» του Δήμου Αχαρνών του Νομού Αττικής. 1 

Κήρυξη ως αναδασωτέας εκτάσεως 783 τ.μ. στη θέση «Ταφρά» του 


Δήμου Ν. Μάκρης του Νομού Αττικής. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Κορυδαλλού Αττικής στο 

Ο.Τ. 289 (227). 3 

Τροποποίηση της 24684/1920/80 απόφασης Αν. Νομάρχη Δυτ. 
Αττικής, που χαρακτήριζε το οικόπεδο της Νικολέττας Λύγα 
αποκεκλεισμένο στο Ο.Τ. 277 του Δήμου Περιστεριού και χορή¬ 
γηση νέων όρων δόμησης. 4 

Προσδιορισμός χρήσης τεμαχίου αγροκτήματος Ορφανίου Ν. Κα¬ 
βάλας για δημιουργία Πάρκου. 5 

ΑΝΑΚΟΙΝΩΣΕΙΣ 

Γνωστοποίηση παρακατάθεσης συμπληρωματικής αποζημίωσης 
λόγω προσκύρωσης και ρυμοτομίας οικοπεδικών τμημάτων κει¬ 
μένων στο Δήμο Βουλιαγμένης Αττικής. 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2446 (1) 

Κήρυξη ως αναδασωτέας εκτάσεως 46,800 στη θέση «Παλιομήλεσι» 
του Δήμου Αχαρνών του Νομού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1) Τις διατάξεις του Ν. 3200/1955 περί διοικητικής αποκέντρω¬ 


σης, όπως τροποποιήθηκε και συμπληρώθηκε μεταγενέστερα με το 
Ν.Δ. 532/70. 

2. Τις διατάξεις του Ν.Δ, 1147/1972 «περί Διοικήσεως μείζονος 
Πρωτευούσης», σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος. 

4. Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες 
εκτάσεις». 

β) 182447/3049/24.9.80. 

6. Την αριθ. 2655/23.7.1992 πρόταση του Δασαρχείου Πάρνηθας, 
σχετικά με την κήρυξη ως αναδασωτέας, της αναφερομένης στο θέμα 
εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διάθεσή της για 
άλλο προορισμό, τη δημόσια (διακατεχόμενη) δασική έκταση (δάσος) 
εμβαδού σαράντα έξι στρεμμάτων και οκτακόσιων τετραγωνικών μέ¬ 
τρων (46,800) στη θέση «Παλαιομήλεσι» περιφέρειας Δήμου Αχαρνών 
Νομ. Αττικής, με σκοπό τη διατήρηση του χαρακτήρα του δάσους του 
οποίου η δασική βλάστηση που αποτελείτο από χ. πεύκη και θάμνους 
αειφύλλων - πλατυφύλλων, καταστράφηκε κατά την πυρκαϊά της 13ης 
Ιουλίου 1992 και προσδιορίζεται από τα στοιχεία: Α-Β-Γ - Δ- Ε- Ζ- 
Η-θ-Ι-Κ-Λ-Μ-Ν-Α, όπως φαίνονται στο συνημμένο διάγραμμα, 
το οποίο αποτελεί αναπόσπαστο μέρος της απόφασης αυτής και έχει 
όρια: 

Ανατολικά: Με δημόσιο (διακατεχόμενο) δάσος. 

Δυτικά: Με δημόσιο (διακατεχόμενο) δάσος. 

Βόρεια: Με δημόσιο (διακατεχόμενο) δάσος. 

Νότια Με δημόσιο (διακατεχόμενο) δάσος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 5 Αυγούστου 1992 
Ο Νομάρχης 

ΕΥΑΓ. ΧΑΡΑΛΑΜΠΙΔΗΣ 

Αριθ. 286 (2) 

Κήρυξη ως αναδασωτέας εκτάσεως 783 τ.μ. στη θέση «Ταφρά» του Δή¬ 
μου Ν. Μάχρης του Νομού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1) Τις διατάξεις του Ν. 3200/1955 περί διοικητικής αποκέντρω¬ 
σης, όπως τροποποιήθηκε και συμπληρώθηκε μεταγενέστερα με το 
Ν.Δ. 532/70. 

2) Τις διατάξεις του Ν.Δ. 1147/1972 «περί Διοικήσεως μείζονος 
Πρωτευούσης» σε συνδυασμό με τις όμοιες του 711/72 Β.Δ. 

3) Τις διατάξεις της παρ. 3 του άρθρου 117 του Συντάγματος. 

4) Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεων της Χώρας» και ειδικότερα: 

α. Του άρθρου 41 παρ. 1. 
β. Του άρθρου 38 παρ. 1. 

5) Τις διαταγές του Υπουργείου Γεωργίας: 

α. 160417/1180/8.7.80 «περί οδηγιών για τις αναδασωτέες 
εκτάσεις». 

β. 182447/3049/24.9.80. 

6) Την αριθ. 5806/4.12.1991 πρόταση του Δασαρχείου Πεντέλης, 


σχετικά με την κήρυξη ως αναδασωτέας, της αναφερομένης στο θέμα 
εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διάθεσή της για 
άλλο προορισμό, τη δημόσια διακατεχόμενη δασική έκταση εμβαδού 
επτακοσίων ογδόντα τριών (783) τετραγωνικών μέτρων που βρίσκεται 
στη θέση «Ταφρά» περιφέρειας Δήμου Ν. Μάκρης με σκοπό τη διατή¬ 
ρηση του χαρακτήρα της δασικής εκτάσεως της οποίας η δασική βλά¬ 
στηση, που αποτελείτο από πουρνάρια και σχίνα, καταστράφηκε το 
Μάιο 1991 με παράνομη περίφραξη και στη συνέχεια με ανέγερση διο- 
ρόφου αυθαιρέτου οικίας διαστάσεων 13 X 8 μ. και προσδιορίζεται από 
τα στοιχεία Α-Β-Γ-Δ-Α όπως φαίνονται στο συνημμένο διάγραμμα το 
οποίο αποτελεί αναπόσπαστο μέρος της αποφάσεως αυτής και έχει όρια: 

Ανατολικά: Με δάσος πεύκης. 

Δυτικά: Με δρόμο παρανόμως διανοιγέντα. 

Βόρεια: Με δρόμο παρανόμως διανοιγέντα. 

Νότια Με δάσος πεύκης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 30 Ιουλίου 1992 
Ο Νομάρχης 

ΕΥΑΓ. ΧΑΡΑΛΑΜΠΙΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οίχ. 14659/1039 (3) 

Τροποποίηση του ρυμοτομικού σχεδίου Κορυδαλλού Αττικής στο Ο.Τ. 
289 (227). 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 814/1968 (ΦΕΚ 47/Α'), όπως τροπο¬ 
ποιήθηκαν και συμπληρώθηκαν με το υπ’ αριθ. 1018/71 Ν. Δ/γμα 
(ΦΕΚ 220/Α') και με την παρ. 3 του άρθρου 34 του Ν. 1577/85 
(ΦΕΚ 210/Α·). 

3. Τις διατάξεις του υπ’ αριθ. 183/86 Π. Δ/τος (ΦΕΚ 70/Α'). 

4. Την υπ’ αριθ. 173/1991 γνωμοδότηση του Δημοτικού Συμβου¬ 
λίου Κορυδαλλού. 


5. Την υπ’ αριθ. 21/92 (θέμα 12ο) γνωμοδότηση του Συμβουλίου 
ΧΟΠ του Νομού Αττικής, αποφασίζουμε: 

Άρθρον Ιο: Εγκρίνεται η τροποποίηση του ρυμοτομικού σχεδίου Κο¬ 
ρυδαλλού με α) τον αποχαρακτηρισμό του Ο.Τ. 289 από «χώρο σχο¬ 
λείου» και τον χαρακτηρισμό του σε «οικοδομήσιμο χώρο», β) την 
έγκριση δρόμου σε τμήμα του Ο.Τ. 289, κατ’ επέκταση του δρόμου 
Βουρνόβα και γ) την επιβολή προκηπίου 4.00 μέτρων στη πλευρά Ο.Τ. 
289 κατά μήκος του δρόμου Βάρναλη, όπως φαίνεται στο σχετικό πρω¬ 
τότυπο σχεδιάγραμμα σε κλίμακα 1:500 που έχει θεωρηθεί από τον 
Διευθυντή της Διεύθυνσης Πολεοδομίας Δυτ. Αττικής και που το συνο¬ 
πτικό του αντίγραφο, δημοσιεύεται με αυτή την απόφαση. 

Άρθρο 2ο: Η ισχύς αυτής της απόφασης αρχίζει από την ημερομηνία 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 10 Ιουλίου 1992 

Ο Νομάρχης 
ΑΘΑΝ. Κ. ΜΠΟΤΡΑΣ 

Αριθ. 13279/469/92 (4) 

Τροποποίηση της 24684/1920/80 απόφασης Αν. Νομάρχη Δυτ. Ατ¬ 
τικής, που χαρακτήριζε το οικόπεδο της Νικολέττας Λϋγα αποκε- 
κλεισμένο στο Ο.Τ. 277 του Δήμου Περιστεριού και χορήγηση νέων 
όρων δόμησης. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 

Έχοντας υπόψη: 

1. Την από 25.6.1992 αίτηση του Δανελάτου Ιωάννη με την οποία 

μας υποβλήθηκαν τα πιο κάτω δικαιολογητικά: ' 

α) Η αριθ. 24684/1920/80 απόφαση Αναπλ. Νομάρχη Δυτ. Αττι¬ 
κής. 

β) Η αριθ. 9143/1980 συμβ. του Συμβ/φου Αθηνών Σκληρού Θεο¬ 
φίλου. 

γ) Το από 25.5.1992 πιστοποιητικό του Υπ/κείου Περιστεριού, 
δ) Το από τον Ιούνιο του 1992 τοπογραφικό διάγραμμα του Μηχ. 
Γεωργίου Δόκα. 

2. Την Γ4Δ/15883/1903/8.2.87 κοινή απόφαση του Υπουργείου 
Προεδρίας της Κυβέρνησης και αναπληρωτού ΥΠΕΧΩΔΕ. 

3. Το από 24.1.36 Δ/γμα ρυμοτομίας του Δήμου Περιστεριού. 

4. Τις διατάξεις της παρ. 3 του άρθρου 4 του από 27-2/18-3-1926 
Ν. Δ/τος κυρωθέντος δια του από 2.8.87 Δ/τος δια του οποίου τροπο¬ 
ποιήθηκαν τα άρθρα 44, 45 του από 17.7.1923 Ν. Δ/τος «περί σχε¬ 
δίων πόλεων, κωμών κ.λπ.». 

5. Τις διατάξεις του άρθρου μόνον του από 28.8.55 Δ/τος «περί 
εξαιρέσεων κ.λπ. αρμοδιότητος του Υπουργείου Δημ. Έργων εν συν- 
δυασμώ προς τις διατάξεις του Ν. 3200/55 «περί διοικητικής αποκε- 
ντρώσεως» και το Ν.Δ. 532/50 «περί συμπληρώσεως διατάξεων περί 
διοικητικής αποκεντρώσεως» και το εις εκτέλεση τούτου Β. Δ/γμα 
7.2.70, ως τροποποιήθηκε δια των υπ’ αριθ. 677/71 και 198/72 Β. 
Δ/των. 

6. Το αριθ. 805/30.12.72 Β. Δ/γμα «περί καθορισμού κ.λπ. των 
Υπηρ. του Νομάρχου Αττικής διατηρουμένων αρμοδιοτήτων κ.λπ.». 


7. Το Ν.Δ/γμα 1147/72 περί διοικήσεως μείζονος Πρωτευούσης 

και την υπ’ αριθ. Α7/13.1.77 της 1ης Δεκεμβρίου 1972 κοινής απο- 
φάαεως των Υπουργών παρά τω Πρωθυπουργώ Εσωτερικών και Δημ. 
Εργων «περί οργανώσεως των Υπηρ. Νομαρχ. Αττικής αρμοδιότητος 
Υπουργείου Δημ. Έργων». ’ 

8. Την υπ αριθ. Ε11183/12.8.82 κοινή απόφαση του Νομάρχου 
Αττικής, Νομάρχου Διαμ. Δυτ. Αττικής «περί αναθέσεως υπογραφής 
αποφάσεων εγγράφων και άλλων πράξεων επί αντικειμένων Υπηρεσίας 
Πολεοδομίας αρμοδιότητας Νομάρχου - Προϊσταμένου Διαμ. Δυτ. Ατ¬ 
τικής». 

> 9· Την απόφαση 13259/1565/8.8.84 «περί τροποποιήσεως απο- 
φάαεως αακήσεως αρμοδιοτήτων Νομάρχου» με την οποία δόθηκε το 
δικαίωμα του χαρακτηρισμού οικοπέδου ως αποκεκλεισμένου στην 
Προϊσταμένη Δ/νσεως Πολεοδομίας, αποφασίζουμε: 

Τροποποιούμε την υπ’ αριθ. 24684/1920/80 απόφαση Νομάρχη 
Δυτικής Αττικής, που χαρακτήριζε το οικόπεδο του Λύγα Δημητρίου 
(νυν Δανελάτου) οικοδομήσιμο στο Ο.Τ. 277 του Δήμου Περιστεριού 
και χορηγούμε νέους όρους δόμησης. 

α) Κάλυψη ως Γ.Ο.Κ./85. 
β) Συντελ. δομήσεως 1.80. 

γ) Εφαρμογή της παρ. 6 του άρθρου 9 του ΓΟΚ/85 για πλάτος οδού 
4,50. 

δ) Γραμμή δομήσεως η (αβ). 

ε) Το από τον Ιούνιο του 1992 τοπογραφικό διάγραμμα του Πολ. - 
Μηχ. Δόκα Γεωργίου σε κλίμακα 1:200 που συνοδεύει την απόφασή 
μας αυτή θα αναρτηθεί επί 15νθήμερο στα γραφεία της Υπηρεσίας μας 
μετά τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 15 Ιουλίου 1992 

Με εντολή Νομάρχη 
Ο Δ/ντής Πολ. Δυτ. Αττικής 
Μ. ΓΑΡΥΦΑΛΛΟΣ 

Αριθ. 6775 (5) 

Προσδιορισμός χρήσης τεμαχίου αγροκτήματος Ορφανίου Ν. Καβάλας 
για δημιουργία Πάρκου. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν. 1512/1985 «περί τροποποιήσεως και συμπληρώσεως πο- 
λεοδομικών διατάξεων και ειδικότερα το άρθρο 3 αυτού περί καθορι¬ 
σμού χρήσεων παραχωρουμένων δημοσίων εκτάσεων». 

2. Το έγγραφο της Δ/νσης Γεωργίας Καβάλας που διατυπώνεται 
στο υπ’ αριθ. πρωτ. Γ.6122/5.6.1992 έγγραφο της και συνοδεύεται 
από τις γνώμες των: α) Κοινοτικού Συμβουλίου, β) Δ/νσεως Δασών 
Καβάλας, γ) Γραφείο Ε.Ο.Τ. Καβάλας, δ) Εφορείας Προϊστ. και Κλασ. 
Αρχ/των. 


3. Την υπ’ αριθ. 6775/6.8.1992 γνωμάτευση του ΤΠ και ΠΕ Ν. 
Καβάλας, αποφασίζουμε: 

'0τι τα υπ’ αριθ. 943 και 944 τεμάχια του αγροκτήματος Ορφανίου 
Σ.Δ. 1955 εκτάσεως 3938 και 2750 τ.μ. αντίστοιχα που ζητήθηκαν 
από την Κοινότητα Ορφανίου για την δημιουργία πάρκου είναι ΚΑ¬ 
ΤΑΛΛΗΛΑ για τον σκοπό αυτό. 

Τα ανωτέρω τεμάχια φαίνονται στο συνημμένο και θεωρημένο από 
τον Προϊστάμενο του ΤΠ και ΠΕ διάγραμμα σε κλίμακα 1:5.000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 13 Αυγούστου 1992 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 

ΑΝΑΚΟΙΝΩΣΕΙΣ 

Γνωστοποίηση παρακατάθεσης συμπληρωματικής αποζημίωσης λόγω 
προσκύρωσης και ρυμοτομίας οικοπεδικών τμημάτων κειμένων στο 
Δήμο Βουλιαγμένης Αττικής. 

Με το 1604/27.8.92 γραμμάτιο συστάσεως παρακαταθήκης του 
Ταμείου Παρακαταθηκών και Δανείων Αθηνών κατατέθηκε δημόσια 
στο Ταμείο αυτό από τον Παναγιώτη Σωτηρίου Ρέβελα, κάτοικο Αθη¬ 
νών, οδός Απ. Παύλου 5, το ποσό των δύο εκατομμυρίων τριακοσίων 
ενενήντα τριών χιλιάδων εννιακοσίων σαράντα δραχμών (2.393.940), 
ως συμπληρωματική αποζημίωση οικοπεδικών τμημάτων που βρίσκο¬ 
νται στο Δήμο Βουλιγμένης Αττικής, επί της οδού Μενελάου και στο 
Ο.Τ. 16, έκτασης το μεν 326,61 τετραγ. μέτρων, που προσκυρώθηκε, 
το δε 72,38 τετραγ. μέτρων, που ρυμοτομήθηκε, με την 5/1988 
πράξη αναλογισμού αποζημίωσης λόγω ρυμοτομίας και προσκύρωσης 
του Πολεοδομικού Γραφείου Αργυρούπολης, κατά το ποσοστό 24/48 
εξ αδιαιρέτου που βαρύνει τον άνω υπόχρεω. 

Η οριστική τιμή μονάδας αποζημίωσης των εκτάσεων αυτών καθορί¬ 
στηκε με την 8993/1991 απόφαση του Εφετείου Αθηνών σε 37.000 
δραχμές ανά τετραγ. μέτρο. Ήδη δε με την 556/1990 απόφαση του 
Μονομελούς Πρωτοδικείου Αθηνών είχε καθορισθεί προσωρινή τιμή 
μονάδας 25.000 δραχμές ανά τετραγ. μέτρο, η αναλογούσα δε με την 


προσωρινή αυτή τιμή μονάδας αποζημίωση είχε κατατεθεί δημόσια στο 
Ταμείο αυτό από τον άνω υπόχρεο, είχε δε συσταθεί το 1030/ 
7.3.1991 γραμμάτιο συστάσεως παρακαταθήκης και γνωστοποιηθεί η 
παρακατάθεση αυτή στο 138/τ.Δ’/1991 Φύλλο της Εφημερίδας της 
Κυβερνήσεως. Με την παρούσα παρακατάθεση συμπληρώνεται η αρ¬ 
χικά κατατεθείσα δημόσια αποζημίωση κατά την προκύπτουσα διαφορά 
των 12.000 δραχμών ανά τετραγ. μέτρο. 

Η κατάθεση της προκείμενης αποζημίωσης έγινε υπέρ οιουδήποτε 
ήθελε αναγνωρισθεί δικαιούχος αυτής με δικαστική απόφαση. Ως εικα¬ 
ζόμενος δικαιούχος της αποζημίωσης αυτής φέρεται ο Αντώνιος Νικο¬ 
λάου Παπανικολόπουλος, ο οποίος αξιώνει δικαιώματα στις άνω εκτά¬ 
σεις. 

Το άνω γραμμάτιο του Ταμείου Παρακαταθηκών και Δανείων κατα¬ 
τέθηκε από τον άνω παρακαταθέτη στο Συμβολαιογράφο Αθηνών Πε¬ 
λοπίδα Δρόσο, ο οποίος συνέταξε την 7434/31.8.92 πράξη καταθέ- 
σεως αυτού. 

Η παρούσα να δημοσιευθεϊ στην Εφημερίδα της Κυβερνήσεως. 

(Αριθ. διπλ. Ταμ. Δ.Ε. Αθηνών 2222446/27.8.92.) 

Αθήνα, 4 Σεπτεμβρίου 1992 

Ο Πληρεξούσιος Δικηγόρος 
ΑΝΑΣΤΑΣΙΟΣ X. ΜΑΝΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



